ซันนี่ สุวรรณเมธานนท์

ซันนี่ สุวรรณเมธานนท์ (เกิด 18 พฤษภาคม พ.ศ. 2524) ชื่อเล่น ซันนี่ เป็นนักแสดงและนายแบบชาวไทย มีเชื้อสายไทย-สิงคโปร์-ฝรั่งเศส แจ้งเกิดจากบทบาท “หมู/ไข่ย้อย” จากภาพยนตร์เรื่อง เพื่อนสนิท (2548) ซึ่งผลงานดังกล่าวทำให้เขาได้รับรางวัลนักแสดงนำชายยอดเยี่ยมจาก คม ชัด ลึก อวอร์ด ประจำปี 2548

**ประวัติ**
เกิดเมื่อวันที่ 18 พฤษภาคม พ.ศ. 2524 เป็นนักแสดงที่มีเชื้อสายไทย สิงคโปร์ และฝรั่งเศส เกิดและโตในประเทศไทย โดยเป็นบุตรของนายเพ็ชร์รัตน์ สุวรรณเมธานนท์ ลูกครึ่งไทย-สิงคโปร์ อดีตกัปตันสายการบินเอกชนแห่งหนึ่ง กับนางมาจอลิน สตรีชาวฝรั่งเศสลูกทูตทหาร มีพี่สาวชื่อภาวินี และพี่ชายชื่อไมเคิล เรียนชั้นประถม - มัธยมปีที่ 3 ที่โรงเรียนพระมหาไถ่ศึกษา จบชั้นมัธยมศึกษาตอนปลาย มัธยมปีที่ 4 - 6 จากโรงเรียนสุรศักดิ์มนตรี หลังจากนั้นเข้าศึกษาต่อระดับอุดมศึกษาที่คณะนิเทศศาสตร์ มหาวิทยาลัยอัสสัมชัญ เดิมเขาเคยนับถือศาสนาคริสต์ แต่ปัจจุบันไม่ได้นับถือศาสนาใด
เข้าสู่วงการบันเทิงจากการถ่ายโฆษณา ผลงานเช่น โฆษณา เคทีซี-แคช เอไอเอส ทีซีบี ทูน่าสเปรด เบียร์สิงห์ ฮานามิ ฯลฯ ในปี 2548 กับผลงานภาพยนตร์เรื่องแรก  เรื่อง "เพื่อนสนิท" ที่ถือว่าเป็นการแจ้งเกิดของซันนี่ และจากบทบาทนี้ทำให้ซันนี่ได้รับรางวัลนักแสดงนำชายยอดเยี่ยม จากคม ชัด ลึก อวอร์ด ประจำปี 2548 และกลับมาร่วมงานกับผู้กำกับฯ คนเดิมอีกครั้งในปี 2550 กับภาพยนตร์เรื่อง "สายลับจับบ้านเล็ก" ซึ่งซันนี่ได้ร้องเพลง "คนของเธอ" ประกอบภาพยนตร์สายลับจับบ้านเล็ก แต่เดิมซันนี่เคยเป็นสมาชิกวงคิงคองโปรเจ็กต์ ตระเวนเล่นดนตรีตามร้านเป็นอาชีพเสริมที่ ร้านแจ่มบาร์ กับร้าน PLAY เล่นมา 3 ปีครึ่ง ก็ได้ลาออกจากวง

**ผลงาน**

**ภาพยนตร์**

**ผลงานการกำกับ**
 หนังสั้นเรื่อง สัมผัส (พ.ศ. 2553) บันทึกกรรม ช่อง 3 (กำกับและเขียนบท)- หนังสั้นเรื่อง เรื่องระหว่างทาง (พ.ศ. 2555) โครงการกรุงเทพเมืองสีขาว หลักสูตร โตไปไม่โกง (กำกับและเขียนบท)- Wedding Presentation ของ ไอซ์และแบงค์ แบล็ควนิลา Aiz-Bank's Wedding Video Presentation (พ.ศ. 2557) (กำกับและเขียนบทร่วมกับนิว อิทธิศักดิ์)

**เพลง**
เพลง "คนของเธอ" (พ.ศ. 2550) ประกอบภาพยนตร์ "สายลับจับบ้านเล็ก"
*เพลง "เรื่อยเรื่อยไปจนแก่" (พ.ศ. 2553) ประกอบละครซิทคอม "เนื้อคู่อยากรู้ว่าใคร"
*เพลง "พรุ่งนี้" (Acoustic Version) (พ.ศ. 2557) ประกอบละครซิทคอม "เนื้อคู่ The Final Answer"
*เพลง "เทลเลอร์เมด" (พ.ศ. 2562) (ร่วมกับ JETS)
*เพลง "Love Message" (พ.ศ. 2562) ประกอบละคร "My Ambulance รักฉุดใจนายฉุกเฉิน" ร่วมกับสกาย วงศ์รวี

**มิวสิกวิดีโอ**
 คนไม่เอาถ่าน-บิ๊กแอส- เจ้านายคะ-โบกี้ไลอ้อน

**ละครโทรทัศน์**

**ภาพยนตร์สั้น**
 น้อง.พี่.ที่รัก(ษา) รับบท ชัช (เป็นภาพยนตร์สั้นของบริษัทประกันภัย FWDxSCB) แสดงร่วมกับ ตู่ ภพธร และ กรรณ สวัสดิวัตน์ ณ อยุธยา (พ.ศ. 2564)

**พิธีกร**
รายการ "คลาสรูม" (Classroom) ทาง Play Channel
*รายการ "เห่าหอนนอนไม่หลับ" ทาง Play Channel
*รายการ "หนึ่งวันเดียวกัน" ทาง ช่อง ThaiPBS
*รายการ "เดอะ ซัน ฮันเตอร์" (The sun hunter) ทาง Line tv

**คอนเสิร์ต**
 STAR THEQUE GTH 11 ปีแสงคอนเสิร์ต

**รางวัลที่ได้รับ**
เฉลิมไทยอะวอร์ดส์ ครั้งที่ 3 ประจำปี พ.ศ. 2548 สาขานักแสดงชายในบทนำจากภาพยนตร์ไทยแห่งปี จากภาพยนตร์เรื่อง เพื่อนสนิท- เฉลิมไทยอะวอร์ดส์ ครั้งที่ 9 ประจำปี พ.ศ. 2555 สาขานักแสดงนำชายในภาพยนตร์ไทยแห่งปี จากภาพยนตร์เรื่อง รัก 7 ปี ดี 7 หน- รางวัลแฮมเบอร์เกอร์อะวอร์ดส์ ประจำปี พ.ศ. 2558 สาขาแฮมเบอร์เกอร์ดิสอีสอิต- "เซเว่นทีนชอยส์อะวอร์ดส 2015" สาขานักแสดงชายกับบทบาทการแสดงที่ได้ใจเราไปเต็มๆ- "ไบโอสโคป อะวอร์ดส์ 2015" (BIOSCOPE award 2015) สาขา การแสดงแห่งปี ฝ่ายชาย จากภาพยนตร์เรื่อง ฟรีแลนซ์..ห้ามป่วย ห้ามพัก ห้ามรักหมอ- "ดาราเดลลี่ เดอะ เกรท อะวอร์ดส์ 2015" (Daradaily the great award 2015) สาขาดารานำชายสาขาภาพยนตร์ที่สุดแห่งปี จากภาพยนตร์เรื่อง ฟรีแลนซ์..ห้ามป่วย ห้ามพัก ห้ามรักหมอ

**อ้างอิง**

**แหล่งข้อมูลอื่น**
sunny_suwanmethanont
*SunnyDulac

หมวดหมู่:บุคคลจากเขตสะพานสูง
หมวดหมู่:ชาวไทยเชื้อสายฝรั่งเศส
หมวดหมู่:ชาวไทยเชื้อสายสิงคโปร์
หมวดหมู่:บุคคลที่เคยนับถือศาสนาคริสต์
หมวดหมู่:นักแสดงชายชาวไทย
หมวดหมู่:ผู้ชนะรางวัลนักแสดงนำชายยอดเยี่ยมพระสุรัสวดี
หมวดหมู่:ผู้ชนะรางวัลนักแสดงนำชายยอดเยี่ยมสุพรรณหงส์
หมวดหมู่:ศิลปินที่เป็นแนวร่วมกปปส.
หมวดหมู่:นักเดินทาง
หมวดหมู่:บุคคลจากโรงเรียนสุรศักดิ์มนตรี
หมวดหมู่:บุคคลจากคณะนิเทศศาสตร์ มหาวิทยาลัยอัสสัมชัญ